David Beckham, filmat "din viitor", într-o campanie contra malariei.
Campania #MalariaNoMore din Statele Unite are la bază ideea că malaria poate fi combătută în timpul vieții. David Beckham, parte din acest proiect, s-a lăsat transformat (digital și prin machiaj) pentru a părea cu 30 de ani mai bătrân. Ulterior "transformării", în videoclipul realizat de Ridley Scott Creative Group Amsterdam, David Beckham călătorește în viitor, la momentul în care omenirea a învins cea mai veche și ucigașă boală – malaria. Malaria ucide 400.000 oameni într-un an, conform OMS. David Beckham îndeamnă oamenii să susțină la rândul lor campania și să investească în sistemul de sănătate, pentru a pune capăt malariei.
David Beckham, 45 ani, este în principal cunoscut pentru cariera sa în fotbal și aspectul său fizic, foarte apreciat de revistele în care apare.De data aceasta, Beckham s-a filmat într-o cu totul altă ipostază decât și-a obișnuit fanii: s-a lăsat "îmbătrânit" cu 30 de ani, pentru a participa la o campanie de combatere a malariei, relatează CNN. David Beckham este parte din campania #MalariaNoMore din Statele Unite. Campania susține că malaria poate fi combătută în timpul vieții, iar pentru a evidenția această idee, în videoclipul intitulat "A World Without Malaria", David Beckham "călătorește" în viitor, ajungând în fața unui public imaginar, pe care-l anunță bucuros că omenirea a învins boala.